Equa Reef Maldives Hotel Illes Maldives Maldives - Ofertes d'hotels amb els MILLORS DESCOMPTES EN LÍNIA\nDaisy Magu, Rasma, Addu Atoll, Illes Maldives, Maldives, 1902 - Veure al mapa\nBarri Addu Atoll Addu Atoll Atol Haa Alif Addu Atoll Addu Atoll Ari Atoll Sud Atol Vaavu Ari Atoll Sud Baa Atoll Baa Atoll\nConstruit a l'any 2015, Equa Reef Maldives Hotel és un extra de distinció per a Illes Maldives i una el·lecció intel·ligent per als viatgers. Amb aquesta situació a només 3km del centre de la ciutat i a 450 km de l'aeroport, aquest hotel de 2-estrelles atreu nombrosos viatgers cada any. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Equa Reef Maldives Hotel asseguren una estada plaentera als seus clients. Per anomenar algunes de les comoditats de l'hotel, hi ha servei d'habitacions 24 hores, Wi-Fi gratuït en totes les habitacions, servei de neteja diari, servei postal, registre d'entrada/sortida privat.\nTotes les instal.lacions per als clients, ofereixen comoditats destinades a assegurar tot el comfort possible. Les instal.lacions d'oci de l'hotel, que inclouen barques, canoa, lloguer d'equipament d'esports aquàtics, surf de vela, immersió lleugera estan dissenyades per escapar i relaxar-se. Equa Reef Maldives Hotel és una elecció inteligents per a viatgers a Illes Maldives, i ofereix una estada relaxant i sense molèsties.


Com cuinar els llegums\nINICI > CONSELLS DE CUINA > Com cuinar els llegums\nTot el que necessiteu saber per ser uns genis dels llegums\nEls llegums tenen un gran paper dins la nostra cultura gastronòmica, però, tot i així, actualment se n’està perdent l’ús a causa del llarg procés de cocció que implica consumir-ne. Aquestes llavors són vitals des del punt de vista nutricional i tenen una gran versatilitat gastronòmica. Us donem tota la informació que necessiteu saber per tornar-vos uns genis de les llegums!\nLlegums variats / Thinkstock\nActualment, les grans indústries alimentàries ens donen el producte elaborat i en conserva, fet que ens fa guanyar temps però el producte perd qualitat. Per tal que els doneu una segona oportunitat, us donem aquests consells que pretenen animar-vos a cuinar llegums com antigament ho feien les àvies i els avis. De ben segur que en quedareu encantats.\nRemull: els llegums secs es poden conservar fins a un any en bones condicions, però abans de de coure'ls s'han de deixar hidratar per tal que recuperin l'aigua que han perdut. El temps mínim per posar-los en remull oscil·la entre 4 i 12 h, depenent del tipus de llegum. És molt important que els remulleu amb aigua mineral, ja que el producte absorbeix part de l’aigua i si aquesta és de mala qualitat repercutirà en el producte final. Algunes àvies us hauran explicat que elles hi posen bicarbonat perquè quedin més tous i redueixin l’efecte flatulent, i la veritat és que el bicarbonat només els farà perdre gust. Heu de pensar que si són de qualitat i es couen bé, SEMPRE queden tous.\nCocció: un dels passos més importants a tenir en compte quan els coem és “l’espantat”, que consisteix a posar aigua freda durant la cocció perquè la pell no es desenganxi del llegum i aquest no es trenqui. Algunes de les formes de cuinar llegums són aquestes:\nCocció en aigua o brou: només es necessita una olla o cassola i afegir suficient quantitat de líquid, que pot ser agua, brou o una barreja d'ambdós. Quan bulli, deixar coure a foc lent el temps necessari, ja que si bull amb molta força, els llegums poden trencar-se. La majoria es couen a partir d’aigua freda; tot i així, n’hi ha que es posen a coure quan l’aigua ja és calenta. El temps de cocció oscil·la entre 1 i 3 h, depenent, és clar, de la mida.\nCocció en guisat o estofat: és la mateixa tècnica però amb altres ingredients a l'olla, que li donaran sabor al llegum.\nCocció en olla exprés: el temps de cocció és menor, pots tenir un llegums cuits en 30 minuts, però es recomana respectar el temps del llegum.\nCocció al buit o sous-vide: és una tècnica professional que està arribant a les nostres cases. S'ha d'envassar els llegums al buit en bosses especials, soles o amb altres ingredients, i utilitzar un aparell especial que controla la temperatura de l'aigua i la manté en moviment.\nGerminat: els llegums es poden germinar. Després del seu remull es deixen en un recipient tapat amb una tela, amb una mica d'aigua per mantenir la humitat. S'han de rentar i tornar a mullar dues o tres vegades al dia, fins que germinen de forma natural. Així queden més toves i digestives; algunes es poden menjar en cru.\nTipus de llegums / Thinkstock\nLlegums a Catalunya\nA Catalunya tenim una amplíssima varietat de llegums. N’hi ha tantes i de tants tipus que és gairebé impossible que els avorriu! Aquí us proposem una llista de llegums que es cultiven a les comarques catalanes:\nMongetes: seca blanca rodona, seca blanca ronyó, mongeta seca arrossina, mongeta seca pinta, mongeta seca caparrona, mongeta tendra, mongeta de Castellfollit del Boix, mongeta de Collsacabra, mongeta DOP del Ganxet, mongeta del ganxet del Vallès...\nCigró: cigró d’Oristà, cigronet d’Alta Anoia...


Configurar comptes de correu del meu Hosting Compartit: Android Gmail - Manuals i Tutorials\nConfigurar comptes de correu del meu Hosting Compartit: Android Gmail\nEl sistema operatiu Android, present a la majoria de telèfons Smartphones d'avui dia, ens ofereix des de l'aplicació Play Store una gran varietat de gestors de correu diferents, cadascun d'ells amb una configuració una mica diferent, però, els paràmetres de configuració que farem servir seran sempre els mateixos (més endavant els veurem).\nPer mostrar una configuració de correu estàndard, amb un gestor de correu present en tots els nostres telèfons Android sense necessitat d'instal·lar res, anem a configurar el nostre compte de correu a Gmail per Android.\nEn aquest cas, el primer compte que es configura en el gestor és sempre el del nostre telèfon Android, un compte Gmail que haurem creat o vinculat per poder gaudir de tots els serveis que el sistema operatiu ens posa a disposició.\nAixí doncs, en aquest cas, anem a configurar un segon compte de correu al gestor.\nObrim l'aplicació de correu. Se'ns obrirà el nostre compte de correu habitual. Des d'aquesta pantalla, premem a la icona de menú desplegable:\nS'obrirà el menú d'ajustos. Fes clic a "Afegir un compte":\nA continuació, s'iniciarà l'assistent de configuració de correu electrònic. Per poder configurar un compte amb el nostre domini propi, hem de prémer sobre "Un altre servei":\nIntroduïm el compte de correu corresponent i premem a "Configuració manual":\nEn aquest pas, ens preguntarà quin tipus de compte volem configurar. Haurem de triar si volem configurar el compte amb el protocol de correu entrant IMAP o POP3 (en el següent manual a "Protocols de correu" expliquem al detall els tipus de compte de correu que es poden configurar, quines són les diferències entre ells i quins són els avantatges i desavantatges entre tots dos).\nPer al nostre exemple, anem a configurar el compte a IMAP:\nAra hem d'introduir la contrasenya del nostre compte de correu. Un cop introduïda, premem a "Següent":\nEn el següent pas, ens demanarà que confirmem la configuració del servidor d'entrada.\nEn aquest moment és molt important assegurar-se que el nom del servidor de correu entrant està correctament indicat. En cas contrari, haurem de modificar-lo perquè correspongui a la configuració del nostre compte de correu.\nAixí mateix, ens hem d'assegurar que el tipus de seguretat que configurem és "STARTTLS (acceptar tots els certificats)". Això hem de especificar-ho perquè no ens salti un avís de Google detectant "certificats de tercers".\nUn cop comprovat i corregit, premem a "Següent":\nSi no seleccionem l'opció de configuració manual, és possible que durant la configuració automàtica del gestor de correu ens salti un avís sobre "El certificat no és vàlid". Encara que surti l'error, el certificat expedit des d'SWHosting és vàlid i funciona correctament. No obstant això, Gmail té un sistema de comprovació de certificats propis, per la qual cosa s'ha d'especificar el certificat corresponent. Anem a configurar el gestor de correu perquè accepti el nostre certificat propi.\nEn el moment en què surti l'alerta, premem a "Configuració avançada":\nSortirà un missatge d'informació del certificat. Haurem de desplaçar-nos fins al final de l'missatge per prémer "Continuar de totes maneres":\nEn aquest moment, el gestor ens permetrà seguir amb la configuració, procedint amb la configuració de servidor de sortida. Ens assegurem que la configuració de servidor de correu sortint és correcte i premem a "Següent":\nFinalment, ens sortirà un missatge d'avís de "Compte configurada" i haurem de prémer a "Següent" per sortir de l'assistent:\nUn cop finalitzada la configuració, ja disposarem de el servei de correu amb domini propi en el gestor de correu de Google Mail.


Aquest dimecres, Ple municipal extraordinari | Tota la informació d'interès ciutadà sobre la situació d'emergència pel coronavirus Covid-19\n28 de juny de 2021 - 9:26 h\nLa sessió tindrà un únic punt del dia: el manifest institucional de l’Ajuntament de Castelldefels en relació a la proposta de creixement de l’Aeroport de Barcelona • El Ple té lloc a les 9h i es fa per videoconferència per tal d’afavorir les mesures de protecció i seguretat enfront la Covid-19 • La sessió es retransmet en directe per CastelldefelsTV.org, Ràdio Castelldefels 98.0FM i Facebook Live com a part de les mesures de transparència del Govern municipal\nL’Ajuntament celebra un Ple Municipal extraordinari aquest dimecres dia 30 de juny (9h). La sessió es realitza per sistema de videoconferència per tal d’afavorir les mesures de protecció i seguretat enfront la Covid-19. El Ple extraordinari té un únic punt del dia: l’aprovació d’un manifest institucional de l’Ajuntament de Castelldefels en relació a la proposta de creixement de l’Aeroport de Barcelona (El Prat).\nEn ell, el consistori considera que s’ha de garantir de forma definitiva i per llei el manteniment de l’actual sistema de pistes segregades per assegurar que mai s’utilitzarà el de pistes independents mixtes, més perjudicial pel medi ambient i per la salut de la ciutadania. També es mostra absolutament en contra del sistema de pistes independent o qualsevol altre sistema que suposi un increment de sobrevols al nostre municipi ara o en el futur i, en general, a qualsevol altre plantejament que suposi alterar l’actual sistema d’ús de pistes o les configuracions i horaris en vigor amb la preservació de l’horari nocturn.\nEl manifest també afirma que l’Aeroport del Prat és una de les infraestructures responsables de les principals emissions de gasos d’efecte hivernacle al Delta del Llobregat i a l’àrea metropolitana de Barcelona i ha de ser actor clau en la reducció d’aquestes emissions. Per això es demana que no s’incrementin les operacions aèries per les greus implicacions sobre la salut que això implicaria.\nTambé es recorda que els plans aeroportuaris no poden afectar la qualitat de vida i la salut dels veïns i veïnes de Castelldefels i de la resta de municipis limítrofs, ni tampoc la protecció mediambiental i de la biodiversitat del territori. En aquest sentit, es reclama a totes les administracions una major atenció a les necessitats dels Espais Naturals del Delta del Llobregat, que reforcin la seva gestió integral i que es divulgui el seu valor com un patrimoni de país que s’ha de preservar per a les futures generacions.\nEl manifest també demana que es dissenyi un veritable sistema aeroportuari equilibrat territorialment i exigeix que es facin inversions que millorin les comunicacions ferroviàries entre la resta d’aeroports propers.\nPer últim, demana que la Taula de l’aeroport de Castelldefels se segueixi convocant com un espai de coordinació amb la participació dels grups municipals, les plataformes ciutadanes i les associacions de veïns que lluiten contra les afectacions de l’aeroport a la ciutat i que acordi els diferents posicionaments de l’Ajuntament i que serveixi per compartir amb la màxima transparència totes les informacions relacionades amb l’Aeroport.


Arxivada una causa contra les dones d'Oriol Pujol i David Madí\nLa jutge dona per tancada una peça del 'cas ITV' a l'haver prescrit el delicte\nDissabte, 25/03/2017 - 23:22\nLa jutge de Barcelona que ha investigat un presumpte tripijoc en l’adjudicació d’estacions d’ITV a Catalunya ha decidit arxivar una causa que va néixer d’aquestes indagacions. La magistrada Silvia López Mejías ha donat per tancat el procés que s’havia obert contra Anna Vidal, dona de l’exdirigent de CDC Oriol Pujol, i Sandra Buenvarón, esposa de David Madí, que va ser secretari de Comunicació amb l’últim govern de Jordi Pujol i estret col·laborador d’Artur Mas fins a l’any 2010, quan va arribar a la presidència. El motiu: la prescripció del delicte de falsedat documental.\nVidal i Buenvarón eren investigades per haver percebut diners d’unes empreses vinculades a una productora de televisió que treballa per a TV-3. En concret, una societat de la dona d’Oriol Pujol va percebre 195.560 euros entre el 2008 i el 2009. Buenaverón, l’única treballadora d’una de les firmes implicades, va cobrar durant el mateix període 91.910 euros de les mateixes societats del propietari de la productora. El procés es va incoar pels presumptes delictes de falsedat documental, malversació de fons públics i prevaricació, en virtut d’un informe del Servei de Vigilància Duanera sobre el patrimoni del matrimoni Pujol-Vidal.\nEl fiscal Fernando Maldonado, que va sol·licitar arxivar la causa, assenyala en el seu escrit que és cert que Vidal i Buenvarón van percebre aquestes quantitats per uns serveis que, al seu entendre, «no responien a la realitat» i, per tant, no es van prestar.\nEls acusats, tant el propietari de la productora com les dones de Pujol i Madí, es van negar a declarar i també van rebutjar aportar la documentació requerida. El que sí que han pogut valorar els investigadors és la documentació que els imputats van aportar als expedients oberts per l’Agència Tributària.\nL’acusació pública sosté que no es pot afirmar «amb la rigorositat que el dret penal exigeix» que les quantitats cobrades fossin entregades per la dues dones com a «gratificació» per favors rebuts, fet que suposaria un possible delicte de tràfic d’influències. Tampoc ha pogut ser acreditat que en fos la causa dictar una resolució injusta (prevaricació). Un cop descartats aquests delictes, solament quedava el de falsedat documental per les factures emeses per treballs «simulats». I aquesta infracció penal, segons la jutge i el fiscal, està prescrita.


PATRIMONI HISTORIC i ARTISTIC | SAHARA - Reclamen que sigui l'ONU qui restauri els jaciments malmesos al Sàhara\nSAHARA - Reclamen que sigui l'ONU qui restauri els jaciments malmesos al Sàhara\nJoaquim Soler va declarar abans-d'ahir que l'ONU hauria d'assumir «l'elevat cost» de la restauració dels jaciments i va assegurar que la majoria d'aquests actes vandàlics han estat comesos per soldats de la Minurso, ja que al costat de moltes de les pintades hi apareixen «el nom del soldat, el seu país d'origen i fins i tot el nombre de la seva placa d'identificació». Soler considera que recuperar els jaciments «és possible», perquè «no hi ha res impossible», però subratlla que «tot té un preu».\nSoler va expressar el seu desig que, quan torni als jaciments al mes de març que ve, l'acompanyi un expert que «avaluï les despeses i determini la durada i les necessitats» de la restauració.\nLes últimes pintades, algunes de les quals arriben a mesurar fins a cinc metres, s'han fet amb aerosols blancs i blaus a la cova del Diable, de més de 6.000 anys d'antiguitat i un dels jaciments més grans i importants de la zona. Per Soler, «aquesta és la gota que ha fet vessar el got», i per això ha demanat a les Nacions Unides que «assumeixin responsabilitats».\nOFICIALS, NO SOLDATS\nL'arqueòleg gironí afirma que la majoria dels autors de les pintades «són oficials, no soldats», i assegura fins i tot que «un d'ells ha rebut un reconeixement especial de l'ONU per haver impartit un curs d'ètica». També lamenta que «unes forces que haurien de ser aquí per vigilar i vetllar pel compliment de l'alto el foc» es dediquin a «destrossar l'art i la història d'un poble que no es pot defensar perquè viu en camps de refugiats».\nRESPOSTA DE L'ONU\nPer la seva part, el cap de la Minurso, el britànic Julian Harston, ha lamentat els actes de «vandalisme» i ha declarat que «es posarà fi» a aquest tipus de comportaments.\nA més de les mesures disciplinàries contra els set soldats, que pel que sembla van ser els responsables de fer pintades al jaciment, es posen cartells a les zones afectades per advertir del valor de les pintures i evitar que es repeteixi aquest tipus de comportament. «Aquesta herència cultural ha d'estar protegida. I ara seria un estúpid per part d'un soldat intentar malmetre-ho», ha comentat Harston.\nD'altra banda, Harston va valorar la feina conjunta i la cooperació dels experts que han revelat l'envergadura dels danys que ha experimentat el jaciment, el britànic Nick Brooks, de la Universitat de l'Est d'Ànglia, i el mateix Joaquim Soler.\nEl 16 de gener passat la missió de l'ONU al Sàhara ja va admetre que diversos dels actes vandàlics contra alguns jaciments rupestres al Sàhara Occidental haurien pogut ser comesos per soldats de la missió, encara que en un comunicat va indicar que hi havia altres danys comesos anteriorment per altres individus que no eren militars de les Nacions Unides.


Arxius de acceleració econòmica - Matchimpulsa\nCom la Covid-19 ha canviat el màrqueting digital i les consumidores?\nSessió: Acceleració Econòmica 7 Format: en directe Descripció Com la Covid-19 ha canviat el màrqueting digital i les consumidores? Quin paper juga el màrqueting en l’estratègia corporativa de plataforma? Com …\nCom la Covid-19 ha canviat el màrqueting digital i les consumidores? Llegeix més »\nPer on començar Business Intelligente & Data Analytics?\nSessió: Acceleració Econòmica 6 Format: en diferit Descripció Principals diferències entre el Business Intelligence & Data analytics, oportunitats i tendències en el marc del desplegament de plataformes digitals. Amb: Núria …\nPer on començar Business Intelligente & Data Analytics? Llegeix més »\nMòdul: Acceleració Econòmica 5 Format: en directe Descripció Com podem promoure aliances? Analitzarem motius de creació i casos d’èxit de projectes d’intercooperació inspiradors segons els models de governança. Coneixerem algunes …\nCom podem intercooperar? Preguntes i respostes per conèixer els avantatges d’impulsar legalment projectes juntes Llegeix més »\nInnovació per promoure models de negoci més sostenibles\nSessió: Acceleració Econòmica 4 Format: en directe Descripció Quin paper juga la innovació en el context de la plataformització? Les empreses participants podran apropar-se a innovacions que canviaran les empreses …\nInnovació per promoure models de negoci més sostenibles Llegeix més »\nReptes i oportunitats segons el model de plataformització\nSessió: Acceleració Econòmica 3 Format: en directe Descripció Coneixerem els principals reptes i oportunitats per ser resilients en el marc de la plataformització digital. Analitzarem exemples de plataforma que han …\nReptes i oportunitats segons el model de plataformització Llegeix més »\nPlataformes digitals: Vies i models de negoci per a la sostenibilitat i exemples inspiradors\nSessions: Acceleració Econòmica 1 i Acceleració Econòmica 2 Format: en directe Descripció Descobrirem l’ABC de les plataformes digitals com a noves eines per a l’organització de l’activitat econòmica i social. …\nPlataformes digitals: Vies i models de negoci per a la sostenibilitat i exemples inspiradors Llegeix més »


WPT: Martinez / Virseda, ja s’ha acabat! | Padel Magazine\nbenvinguda / Torneigs Padel / World Padel Tour / WPT: Martinez / Virseda, ja s'ha acabat!\nWPT: Martinez / Virseda, ja s’ha acabat!\nS'ha acabat entre Lucia Martinez i Veronica Virseda, dues jugadores que han demostrat grans coses aquesta temporada a la World Padel Tour.\nLes separacions estan enllaçades al WPT. Aquesta vegada és el torn de Lucia Martinez i Veronica Virseda per anunciar el final de la seva col·laboració a les xarxes socials.\nEl 26è i 30è jugador de la classificació, que destaca va jugar un quart de final a l’Open de Las Rozas 2021, separats després d'un final de temporada difícil, entre les lesions de Lucia i empats desfavorables. Els dos jugadors semblen còmodes amb aquesta decisió que no desvirtuarà la seva amistat.\nAra ens preguntem amb qui seguiran. Probablement o no, Barbara Las Heras, amb qui Veronica Virseda està acostumada a compartir la pista al circuit de Madrid, s’acaba de separar d’Alba Galan. Veurem una parella Las Heras / Virseda al proper WPT de Còrdova? Molt possible, sobretot perquè els dos jugadors comparteixen el mateix proveïdor d'equips: Varlion!\nPer a Lucia Martinez, és més complicat de saber, però és obvi que un jugador d’aquest nivell no s’ha de quedar molt de temps sense parella.\nComerç a seguir!


SOBRE EL COP D’ESTAT A CATALUNYA: El Sindicat de Periodistes, el Col·legi de Periodistes, els treballadors de Catalunya Ràdio, el Consell Professional de TV3 rebutjen “frontalment” la decisió d’intervenir els mitjans públics catalans – Lo Campus diari\nSOBRE EL COP D’ESTAT A CATALUNYA: El Sindicat de Periodistes, el Col·legi de Periodistes, els treballadors de Catalunya Ràdio, el Consell Professional de TV3 rebutjen “frontalment” la decisió d’intervenir els mitjans públics catalans\nData publicació 22 octubre 2017 23 octubre 2017 per redacció\nEl Sindicat de Periodistes de Catalunya qualifica de “desmesurat i interessat” aquest “intervencionisme” i denuncia que vulnera les competències del Parlament de Catalunya\nEl Sindicat de Periodistes de Catalunya (SPC) ha rebutjat “frontalment i radicalment la possibilitat contemplada en la resolució del Consell de Ministres segons la qual el govern espanyol podrà modificar els ens públics dependents de la Generalitat i designar-ne nous responsables”. El SPC ha qualificat “aquest intervencionisme desmesurat i interessat vulnera les competències del Parlament de Catalunya, l’únic organisme segons la legalitat estatutària que invoquen que pot nomenar o canviar els membres del Consell de Govern de la CCMA, i és una interferència del poder polític en l’àmbit de la informació pública i en el dret a la informació de la ciutadania”.\nSegons el Sindicat de Periodistes de Catalunya (SPC) és “especialment sagnant” que “ho faci un govern caracteritzat per la utilització fins a límits exagerats dels mitjans de comunicació d’àmbit estatal com RTVE.” “És pura ironia que el Consell de Ministres invoqui com a motiu per la seva política d’ocupació la necessitat de garantir una informació veraç, objectiva i equilibrada, respectuosa amb el pluralisme polític, social i cultural, i també amb l’equilibri territorial”, ha reflexionat en veu alta. Per tot plegat, l’SPC ha donat “tot el suport als treballadors dels mitjans de la CCMA en les manifestacions de rebuig que sens dubte es produiran”. “I ho faran unes plantilles que si han criticat durant anys les ingerències governamentals i partidistes per part dels partits catalans, rebutjaran encara amb més força un desembarcament de comissaris, aquest sí directament polítics, que volen ser les eines d’una instrumentalització de la informació i de la programació al servei de la política del govern Rajoy”, ha subratllat el sindicat.\nEl Col·legi de Periodistes i el Grup Barnils condemnen la intervenció de TV3, Catalunya Ràdio i l’ACN per part de l’Estat\nHo qualifiquen d’atac “sense precedents” a la llibertat d’expressió i recorden que aquests mitjans són “punts de referència informativa”\nEl Col·legi de Periodistes de Catalunya i el Grup de Periodistes Ramon Barnils han condemnat “enèrgicament” la intervenció de TV3, Catalunya Ràdio i l’Agència Catalana de Notícies (ACN) per part del govern espanyol, a través de l’aplicació de l’article 155 de la Constitució. Des de les dues entitats coincideixen en qualificar la decisió de l’executiu de Rajoy com un “atac sense precedents” a la llibertat d’expressió i d’informació. Des del col·legi recorden que aquests tres mitjans són “punts de referència informativa inequívocs per a la societat catalana”. També ressalten que cap acció, “per excepcional que sigui”, hauria de comportar retallades en drets fonamentals com els d’expressió i d’informació.\nPer la seva banda, el Grup de Periodistes Ramon Barnils també ha volgut expressar el seu suport als professionals de TV3, Catalunya Ràdio i l’ACN, i recorden que son un instrument que ha contribuït de manera “decisiva” a la cohesió social a Catalunya.\nEls treballadors de Catalunya Ràdio avisen que no reconeixeran l’autoritat d’un nou director “no proposat” per la CCMA\nEl Consell Professional i el Comitè d’Empresa ho titllen d'”impropi d’una democràcia”\nEl Consell Professional i el Comitè d’Empresa de Catalunya Ràdio han avisat que “no reconeixeran l’autoritat” d’un nou director de l’emissora fruit de l’aplicació del 155. “Rebutgem la possibilitat que s’assigni la direcció d’aquest mitjà a una persona aliena que no hagi passat el tràmit de ser proposat pel consell de govern” de la CCMA i que “ni tan sols estigui avalat pel Parlament, defensa el comunicat. Els representants dels treballadors rebutgen que el govern espanyol es salti “tots els tràmits democràtics i legals” i ho titllen “impropi d’una democràcia”. El comunicat exigeix que l’apartat de l’acord que es refereix al servei públic de comunicació audiovisual “quedi suprimit del text que se sotmeti a votació al Senat”.\nLa possibilitat que des del govern espanyol s’esculli, saltant-se tots els tràmits democràtics i legals, un nou director de Catalunya Ràdio ens sembla impropi d’una democràcia. Si això passés (…) “no tindrem més remei que no reconèixer la seva autoritat”, afirma el comunicat que han fet públic per valorar l’anunci del 155.Els professionals de l’emissora consideren un “insult a la professionalitat de tots els treballadors de Catalunya Ràdio” les referències a la “informació veraç, objectiva, equilibrada i respectuosa amb el pluralisme polític, social i cultural” Remarquen que la informació que transmeten “sempre, sempre, sempre ha estat, és i serà veraç, objectiva i equilibrada”, i recorden els informes del CAC i les enquestes del CEO i del CIS. Pel que fa als àmbits social i cultural, “posar-ho en dubte és una ofensa que reclamem que es rectifiqui de la manera més ràpida i convincent possible”. En el comunicat també rebaten les referències a “l’equilibri territorial”, i en aquest sentit apunten a “l’absolut desconeixement per part dels membres del Consell de Ministres de la nostra feina dia a dia”. També remarquen, en referència als valors constitucionals, que la llibertat, la igualtat i la democràcia són tres valors que “ens guien en la nostra feina a cada instant”.\nEl Consell Professional de TV3 titlla l’aplicació de l’article 155 d’”atac directe, indigne i impúdic a la llibertat”\nA través d’un comunicat rebutja “categòricament” la presa de control dels mitjans de comunicació públics de la Generalitat\nEl Consell Professional de TV3 ha emès un comunicat on rebutja “categòricament” la presa de control dels mitjans de comunicació públics de la Generalitat que consideren que, amb l’aplicació del l’article 155, vol fer el govern espanyol, amb el suport del Partit Popular, el PSOE i Ciutadans. Titllen aquesta mesura d’”atac directe, indigne i impúdic a la llibertat d’expressió, d’informació i de premsa, i a la professionalitat dels seus treballadors”.\nEn el comunicat, el Consell Professional de la televisió pública catalana remarca que “TV3 i Catalunya Ràdio pertanyen a tots els catalans; han contribuït i contribueixen a fer reviure, viure i créixer la llengua i la cultura catalanes, han estat i són elements d’integració i són els mitjans més ben valorats pels ciutadans de Catalunya. En definitiva, són un patrimoni que no permetrem que ens sigui manllevat”. En aquest sentit, rebutja la justificació que donen els promotors de l’aplicació de l’article 155 per prendre el control dels mitjans públics, és a dir, que volen garantir “una informació veraç, objectiva i equilibrada, respectuosa amb el pluralisme polític, social i cultural”. Segons el Consell Professional, TV3 ja compleix aquests principis “i els ciutadans així ens ho reconeixen quan busquen informació”. Per últim, insisteix que “el dret a la informació és un dret fonamental i els periodistes i tots els professionals de TV3 seguirem treballant perquè els ciutadans de Catalunya tinguin una informació de qualitat, rigorosa i donant veu a tots els punts de vista, com hem fet sempre. Ens mantindrem fidels al mandat del Parlament de Catalunya elegit democràticament el 27 de setembre de 2015”.♦


Preparació #maratóbcn (setm 2/12) | COACH SPORTS & HEALTH.\n← Jan Frodeno, campeón Olímpico 2008 de Triatlón\nDemagogia en contra de correr descalzo →\nPreparació #maratóbcn (setm 2/12)\nFase ATR: Acumulació (2/6 setmanes).\nCompetició del diumenge (15-gen): Mitja Marató de Sitges.\n– Dilluns: Carrera continua (10′ d’escalfament + 30′ al 75% Fcmàx -en el meu cas 160 pul/min- + 10′ d’estiraments).\n– Dimarts: Carrera continua (30′ al 70% de la Fcmàx combinat amb exercicis de força com ara “squats”, “lunges”, “flexions”, pujar escales, “fons de tríceps en bancs”) + 15′ d’estiraments.\n– Dimecres: Treball al gimnàs (12 repeticions de press pectoral amb manuelles + rem amb 1 manuella + fons de tríceps sobre banc horitzontal + curl de bíceps altern amb manuelles + elevacions frontals amb manuelles x 3/30” entre serie) + natació (30′ estils suaus, pull-boy, pales, exercicis de tècnica) + 10′ d’estiraments.\nMatí: Carrera continua (10′ d’escalfament + 40′ al 75% de la Fcmàx + 5′ al 80% de la Fcmàx) + 15′ d’estiraments.\nTarda: Natació (30′ suaus, execicis de tècnica, pull boy) + 10′ d’estiraments + sauna.\n– Divendres: descans. Aquí tenia previst fer una sortida amb la bicicleta de 2 horetes, però em vaig aixecar quelcom carregat de les cames i vaig preferir descansar fins diumenge. Tampoc cal forçar la màquina els primers dies d’entrenament. Tot i així, vaig realitzar 30′ d’estiraments passius per la tarda.\n– Dissabte: descans.\n– Diumenge: Mitja Marató de Sitges. Temps total 1h56’58”. Bon entrenament acompanyant el meu pare en tota la cursa!\nVolum entrenament: Fins la 4ª setmana no quantificaré el volum dels entrenaments. Com ja vaig comentar la setmana anterior, aquestes 3 primeres setmanes és anar sumant minuts d’entrenament de les tres disciplines més un treball de gimnàs per guanyar força muscular.\nSensacions: Les sensacions de moment han estat molt bones. Els entrenaments de moment són de baixa intensitat, tot i que el divendres vaig arribar diguem-ne que una mica fatigat i vaig preferir descansar divendres i dissabte per estar fresc de cara a la Mitja de Sitges. Durant la Mitja de Sitges he portat un ritme molt còmode. Ha estat la primera tirada llarga de la temporada i molt bé.\nDemà descans actiu amb 30′-45′ de carrera continua suau durant el matí i estiraments passius.\nPropera cursa (22-gen): 10k de Mollet.\nPublicado el 16 enero, 2012 en Crónicas 2012, Temporada 2012. Añade a favoritos el enlace permanente.\tDeja un comentario.


L’estrès en el treball té un cost de 136.000 milions a l’any a Europa | FPHIB\nL’estrès en el treball té un cost de 136.000 milions a l’any a Europa\nL’estrès en el treball és el segon problema de salut relacionat amb el treball més freqüent a Europa, amb gairebé la meitat de les jornades laborals perdudes i un cost per a la seva economia de 136.000 milions d’euros a l’any, segons l’Agència Europea per a la Seguretat i la Salut en el Treball.\nL’alt cost de l’estrès en el treball s’ha posat de manifest aquesta tarda en el Cim que l’Agència europea celebra a Bilbao com a colofó de la seva campanya “Treballs saludables. Gestionem l’estrès”.\nLa sessió d’obertura de l’esdeveniment ha reunit a representants de la UE i dels governs espanyol i basc, que han coincidit a destacar els beneficis d’una bona salut laboral per a la competitivitat.\n“Invertir en prevenció és rendible”, ha sostingut la comissària europea d’Ocupació, Assumptes Socials, Capacitat i Mobilitat Laboral, la belga Marianne Thyssen, qui, en contra del previst, no ha estat en persona a Bilbao per problemes d’agenda i ha enviat el seu missatge per vídeo als assistents.\nLa comissària ha destacat que la falta de salut relacionada amb el treball pot costar a Europa entre el 2,6 i el 3,8 % del seu PIB.\nEl ministre luxemburguès de Treball, Nicolas Schmit, que ha acudit a l’acte en representació de la presidència de la UE, ha advocat per la prevenció i ha afirmat que una empresa no és competitiva si “accepta la degradació de la salut dels treballadors”.\nEn la seva opinió, la precarietat laboral “no ajuda a llarg termini a la productivitat”.\n*Schmit ha apostat per “restaurar” a Europa “l’equilibri” entre “l’eficiència econòmica i el progrés social”, i ha advertit dels “riscos” en matèria de condicions laborals que comporta el canvi que viu l’economia cap a la digitalització.\nEl sotssecretari d’Ocupació del Govern central, Pedro Llorente, ha dit que una millor salut i seguretat en el treball és un dels elements que configuren la qualitat en l’ocupació.\nHa explicat que des d’abril passat Espanya compta amb “una bona” estratègia nacional en aquest àmbit, aconseguida amb “consens” dels interlocutors socials i Administració.\nEn el mateix acte, el conseller basc d’Ocupació, Ángel Tonya, ha assegurat que la seguretat i salut laboral és “d’extrema importància” per al Govern Basc, ha advocat per una millora sostinguda de les condicions de treball a Euskadi i ha considerat que un entorn de treball segur i saludable afavoreix la competitivitat de les empreses.\nLa secretària de la Confederació Europea de Sindicats (CES), Esther Lynch, ha destacat l’estrès que pateixen molts treballadors i ha instat a la Comissió Europea al fet que “si no es pot animar a la gent” a procedir amb bones pràctiques en aquest terreny “els haurem d’obligar”.\nEls participants han valorat en les seves intervencions la labor en favor de la salut dels treballadors que desenvolupa l’Agència Europea, la directora de la qual, Chrysta Sedlatschek, ha destacat que un bon entorn psicosocial és “crucial per tenir una mà d’obra satisfeta, sana i productiva” i ha evidenciat “la situació *estresante” que en l’actual crisi dels refugiats a Europa poden sofrir les persones dedicades al control de fronteres i a l’atenció dels asilats.\nEl Cim de l’Agència Europea reuneix avui i matí a més de 300 professionals de la prevenció de riscos laborals i responsables polítics en matèria de salut laboral.\nEls participants tindran l’oportunitat de conèixer la propera campanya de l’entitat 2016-2017 sobre “Treballs saludables en cada edat”, dedicada a promoure una vida de treball sostenible. EFECOM\n← Presentació de la guia per a la intervenció sindical en la organització del treball i riscos psicosocials per part de ISTAS – CCOO 20 anys de la Llei de Prevenció de Riscos Laborals →


≫ Comprar Llibre Santillana Física I Quimica 2N Eso Online Tema 4 > Mejor Precio 2022\nHola al nostre blog de llibre en català. Aquí podràs trobar diferents productes de Amazon relacionats amb el llibre en català de la categoría Santillana. La lectura és una de les pedres angulars per tenir coneixement. Llegir, la lectura, és una de les millors habilitats que podem conseguir. Ella ens acompanyarà al llarg de les nostres vides i permetrà que adquirim coneixement, i que entenguem el món i tot allò que ens envolta. També que puguem anar a qualsevol lloc sense desplaçar-nos enlloc o que puguem ser la persona que vulguem ser per un moment. I és que llegir ens obre les portes del coneixement i dóna ales a la nostra inspiració i imaginació. Aquí pots trobar Llibre Santillana Física I Quimica 2N Eso Online Tema 4\n1 ≫ Más Vendidos: Llibre Santillana Física I Quimica 2N Eso Online Tema 4\n2 ≫ Información sobre Llibre Santillana Física I Quimica 2N Eso Online Tema 4\n≫ Más Vendidos: Llibre Santillana Física I Quimica 2N Eso Online Tema 4\n≫ Información sobre Llibre Santillana Física I Quimica 2N Eso Online Tema 4\nPrecio y opinión de Llibre Santillana Física I Quimica 2N Eso Online Tema 4


El Partit Popular acusa a Joan Ribó de licitar l'arbre de l'Ajuntament per 20.000 euros en lloc dels 12.000 euros de 2018\nLa Plaza del Ayuntamiento de Valencia en la Navidad de 2008. /\nEl Nadal no ha arribada però ja ha generat polèmica. A tan sols unes hores del tradicional encès de llums que tindrà lloc en la vesprada d’aquest dijous, el Partit Popular ha criticat que l’alcalde, Joan Ribó, pague enguany un 58% més pel mateix arbre de Nadal que va col·locar en 2018.\nLa viceportavoz del Grup Popular, María José Ferrer San Segundo, ha presentat una bateria de preguntes a la comissió de Gestió de Recursos i Control Administratiu sobre aquest tema.\nEntre elles han demanat a Ribó i PSPV aclarir per què s’ha encarit el preu de l’arbre del Ajuntament. Asseguren que és el mateix que es va instal·lar en 2018 quan va costar 13.755 euros. Un any després es va pagar un total de 13.755 euros. I aquest 2020 s’ha pressupostat per 19.800 euros, un 58% més que en 2018.\nEl PP ha recordat que des de 2017 els arbres de la plaça consistorial tenen les mateixes dimensions i característiques. Aquests sempre compten amb una altura de 20 metres i una amplària de 10 metres.\nEL PP TAMBÉ DEMANA JUSTIFICAR ELS COSTOS DELS ORNAMENTS\nIgualment, Ferrer San Segundo ha preguntat a què es deu que el preu de licitació dels arboles nadalencs instal·lats en els barris haja augmentat un 47,6% en els últims dos anys. Segons ha explicat, aquests han passat de costar 3.520 euros a valdre un total de 4.300 euros.\nA més, des del PP han declarat que la variació de preus no solament s’ha produït en els arbres nadalencs. Asseguren que la licitació també s’ha elevat sense una justificació clara en les cortines de leds; en els arcs de Bon Nadal; ien els bàculs ornamentals.\n“És per això que hem preguntat també per aquestes alces de preus d’elements que són els mateixos que es van instal·lar en 2018 i 2019. No ens queda clar si la pujada ha sigut com a conseqüència de la inflació de preus o per la precipitació en la licitació de la contractació“, ha ressaltat.\nEls populars han criticat que la contractació de la il·luminació nadalenca “s’ha fet molt tard i de manera precipitada”. Asseguren que això ha provocat “estar a dia 3 de desembre amb les llums apagades i amb una imatge fosca dels carrers, que res tenen a veure amb les imatges de les principals ciutats espanyoles”.


des d'on neixen tots els somnis: 13-D a Catalunya. Joan Laporta a Tàrrega. TV3, TF1, BBC i el ressò que en fan cadascuna\n13-D a Catalunya. Joan Laporta a Tàrrega. TV3, TF1, BBC i el ressò que en fan cadascuna\nAquest migdia, ha tingut lloc a la Sala de Plens de l’Ajuntament de Tàrrega l’acte de suport a les consultes que el 13-D se celebraran a més de 160 poblacions d’arreu de Catalunya i on ha vingut explícitament a donar-hi el seu suport, el president del Futbol Club Barcelona, Joan Laporta.\nAmb to serè i implicat, ha fet el seu discurs davant dels que érem presents a la sala i també davant les càmeres de múltiples televisions d’arreu. TV3, n’ha fet un escassíssim comentari dins del TN migdia (minut 14,08 del video) on només ha emès l’entrada de Laporta a l’Ajuntament i imatges de l’exterior. Aquest vespre, ni tan sols han comentat la notícia, ni res relacionat amb la consulta. En la seva línia actual. Vergonyós. Hi havia a més, diverses televisions d’àmbit general a l’estat espanyol i també hi hem pogut veure la TF1 de França i la BBC d’Anglaterra. Aquestes dues últimes cadenes, davant la magnitud de l’esdeveniment, han començat avui i fins el proper diumenge, a rodar un reportatge on faran el seguiment de tot plegat i valoraran la consulta. Dona la casualitat que la TF1 ha entrevistat al Josep (el meu marit).\nS’ha remarcat el fet de que tots el catalans i catalanes tenim moltes raons per participar i votar en la consulta establerta per aquest diumenge 13 de desembre. (El pacte Internacional dels Drets Civils i Polítics de 1966, signat també per l’Estat espanyol, en el seu article primer indica: Tots els pobles tenen dret a l’autodeterminació). També ha esmentat que ens hem d'implicar, doncs tenim tot el dret a decidir que és el que volem per a Catalunya.\nEl dret democràtic de decidir (que inclou el dret a l’autodeterminació dels pobles i a la independència política) és un dret universal, reconegut per l’Organització de les Nacions Unides.\nTambé s’ha fet ressò de les paraules del poeta, escriptor i periodista Vicent Andrés Estellés: "No et limitis a contemplar aquestes hores que ara vénen, baixa al carrer i participa. No podran res, davant d’un poble unit, alegre i combatiu".\nTàrrega, és la ciutat més gran de tota la província de Lleida on se celebrarà la consulta el proper diumenge.\nM’agradaria pensar que malgrat que la consulta s’organitza des de la societat civil i no te pes vinculant, els diferents mitjans de comunicació del nostre país, faran un seguiment de la notícia amb el rigor que caldria esperar-se.\nDe moment, la percepció personal que en tinc és que, tant els mitjans de comunicació com societat política en general, intenten minimitzar la notícia o les notícies que cada dia genera l’acte, reduint-les a la mínima expressió possible.\nPer mi, no decidiran. Jo vull fer sentir la meva veu i aniré a exercir el meu dret a vot, a l'Ateneu el proper diumenge dia 13.\nPD. Avui dia 11 de desembre, a TV3 per fi s'ha fet ressò de les consultes com cal, i ho ha fet en diferents programes: Els Matins, TN migdia, Divendres i TN nit.\nEtiquetes De tot una mica ..., Per somiar ...\nSona taaan bé, tot plegat: les consultes, els mitjans estrangers fent-se'n ressò, un poble il·lusionat... A veure si en Josep i tu podeu celebrar els 30 anys de "viatge en comú" (veure post anterior) en un país lliure! ;)\nSerà molt bonic per mi aplaudir-vos.\nQue entri ben segura la butlleta\nque digui el que sentim tants que no podrem expressar el que volem. Jo em sentiré representat per vosaltres. Amen. Anton.\nés veritat que no se li està donant el mateix ressó que la consulta d'Arenys, però confio que el diumenge s'informarà detingudament!\nJo també confio que informin de tot el que passi el diumenge. Una abraçada!\nAl meu poble també es fa el 13, i al del costat, tant Premià de Mar, com El Masnou, decidim.... a veure el resultat :) Petons amb força reina!!\nJo també podré votar, espero que tot vagi molt bé!\nAixò de TV3 és bastant penós... serà que li han tret la crosta, oi?\nEndavant, endavant!! :-))\nAneu també amb la gran il·lusió que em faria a mi també poder votar... però a Reus no ens ho dèixen fer... al menys de moment.\nUn post magnífic!! :-))\nSniff...voldria ser de Tàrrega!!!!\nÉs complicat, al a meva comarca ni s'ho han plantejat, si hi ha silenci no es fa res, si hi ha empenta es pot anar molt lluny.\nLa questió es estar tots junts fent força....\nLa gent de Tàrrega no fallarà. Segur!\nSegur que serà un éxit!!!!!!!!!\nUn primer pas cap a una Catalunya independent.\nFERRAN, Que optimista que ets, m’agrada!!! No, sincerament, no crec que la cosa sigui tan ràpida ni tan senzilla, però sí que és el primer pas, petit, però un pas endavant en aquest llarg camí que ara comencem tots plegats a recórrer. Ara, hem de seguir caminant, no ens podem aturar! Mil petoneeets, Ferran!!! =)))\nANTON, Ho faré!!! Quan dipositi la butlleta pensaré que no estic votant jo sola. Que darrera d’aquell paper, hi ha molts noms de persones i molts sentiments que es dipositen en l’urna de l’esperança. Demà serà un altre gran dia, com ho va ser el 13-S i com ho seran altres de vindran també. Una abraçada ben dolça, Anton!!! =)))\nRITS, Sembla que m’hagin llegit el post, je,je! Des d’ahir que es van posar les piles i ara en parlen obertament i fins hi tot és primera notícia en el TN d’aquest migdia. Crec que és el que havia de ser. Estaven fent el ridícul. Molts petonets, wapaaaaaaa!!! =)))\nKWEILAN, Sí tal com li dic a la Rits, ara sembla que a corre-cuita es posen les piles informativament. Però si es mobilitzavem més les tv estrangeres que la de casa nostra!!! A veure demà. Mil petonets, preciosa! =)))\nCRIS, Doncs ja ho saps, demà a votar i a gaudir d’un dia de festa, alegria i democràcia del poble català!!! Petonets princesaaa! =)))\nCARME, I tan que anirà bé!!!. Hi ha il•lusió, esperança i un futur per davant que mica a mica anirà obrint-se pas. La gent hi ha treballat molt per arribar fins aquí. El Josep demà hi serà en una taula. Jo no em vaig atrevir al no trobar-me bé i poder-los-hi fallar. Però com tu, aniré a votar i em sento orgullosa de poder-ho fer. Una abraçadaaa amb molt carinyo! =)))\nASSUMPTA, Je,je, Si la “crosta” es veu que els picava massa i l’han arrencada. Ahir i avui, no obstant, sembla que volen posar-se les piles i ara ja donen les notícies obertament. (M’hauran llegit aquest post???). Demà pensaré també en tu, i estic segura que en les properes convocatòries Reus hi serà present. Mil petons! =)))\nAGNÉS S., Tots som Tàrrega, i som Sant Cugat i som Vic i som st.Jaume de Frontanyà!!! Ja veuràs com en les properes convocatòries t’hi podràs veure tu dipositant el teu vot. Petonets ben dolços! =)))\nCESC, Et dic el mateix que a l’Assumpta, no sé de quina població ets tu, però segur que s’acabaran adonant que si no volen quedar-se enrere hauran de sumar-se al carro de les consultes. Aquí a Tàrrega, es va aprovar tot i el vot negatiu del sr.alcalde i d’altres regidors. No perdis l’esperança, no ens ho podem permetre. Salut i terra. Una abraçada! =)))\nGARBI24, Ara ho has dit Joan!!! Tots hem d’anar a una! Qui pugui votar que així ho faci, que ningú es quedi a casa estirat al sofà perquè no li podrem portar l’urna allí. Si volem fer-nos sentir, hem de moure’ns i parlar amb la veu del vot lliure. Una abraçada també per a tu! =)))\nJORDITIB, Je,je així ho penso jo també! La gent s’ha mogut força, però ja se sap no es pot dir blat fins que no sigui al sac i ben lligat! Hi ha moltes hores de reunions, coordinacions, impressions de rètols a casa, confecció i repartiment de pancartes i tot sense cap patrocini, això vol dir alguna cosa. Molts petonets!!! =)))\nJOSEP, Je,je, a tu demà se’t gira feina eh? Però paga la pena fer-ho! No sé si tu i jo ho veurem fet mai realitat, però com a mínim haurem fet un primer pas per a que un dia no sigui cap utopia. Petonets..., abraçades..., i molt més!!! =)))\nAl meu poble no ens deixen decidir, que us vagi bé als qui podeu!\nSerà interessant fer un seguiment del que diuen les cadenes franceses i angleses que cites\nMIREIA, Tant de bo, que ben aviat també es decideixin a fer-ho també a la teva població!!!. Les cadenes de tv franceses i angleses estàn no només a Tàrrega, també tenen unitats a Vic i imagino que a st.Cugat i d'altres poblacions. De moment van fent entrevistes a la gent per a veure que en pensa de tot plegat i demà faran el seguiment de tot el dia.\nAvui és el dia. Moltes felicitats! Altres haurem d'esperar una mica!\nALBERT B. i R, Sí! Ara en vinc. No hi havia gaire gent a aquesta hora, però feia goig de veure-ho tot!\nA veure que tal anirà. De moment la participació, en conjunt, és una mica baixa, aaaiiissss!\n-ASSUMPTAAAAAA- que el meu germà i la meva cunyada sí que han pogut votar!! :-))\nElls viuen al Maresme i aquest migdia he parlat amb ells per telèfon i SÍ!! :-))\nASSUMPTA, Je,je! M'alegro moltíssim! jo també avui estic molt contenta. Llàstima que no he pogut estar en una taula, però el josep sí i estic veient l'ateneu de Tàrrega on-line i ara hi ha molta gent votant!!!\nMil petoneeets, wapa!\nPer si algu ho vol veure, deixo el link on pot seguir on-line, com va\nla consulta a l'ateneu de Tàrrega.\nLa imatge es veu força bé!\nEl josep és el del jersei gris (doble color gris que hi ha assegut i amb ulleres).\nEl recompte dels vots, també es pot seguir on-line en directe per la web:\nRESULTAT DE TÀRREGA AMB EL 100% ESCRUTAT.\n% PARTICIPACIO 21,45.\nQuina enveja que m'has fet poder veure al Joan Laporta....\nSegur que serà un éxit.Un primer pas cap a una Catalunya independent que ja fa faltar.


La Setmana de la Moda de Girona torna a la ciutat del 9 al 12 de juny - Empordà\nLa novetat serà una jornada dedicada al món de l'empresa que reflexionarà sobre la moda sostenible i l'ètica\nDDG 08.04.2017 | 06:30\nLa tercera edició de la Setmana de la Moda - Gimoda es farà del 9 al 12 de juny i està organitzada per l'Ajuntament de Girona i Agimod, amb la col·laboració de la Diputació de Girona. Una de les principals novetats de l'edició d'enguany serà la celebració d'una jornada dedicada al món de l'empresa, que es faria el dilluns 12 de juny al Centre Cultural La Mercè.\nLa finalitat d'aquest espai serà reflexionar al voltant de l'eix vertebrador de la tercera edició de la Setmana: la moda sostenible i ètica. En aquest sentit, malgrat que el programa es detallarà més endavant, es convidaran ponents reconeguts en aquest àmbit per exposar les seves experiències, tal com ha explicat la presidenta de l'Associació Gironina per a la Promoció de la Moda (Agimod), Sílvia Castelló, qui ha remarcat que «la moda sostenible és una necessitat i una oportunitat» i que aquesta nova jornada serà «un gran impuls» per a aquesta tercera edició.\nLa inauguració de la tercera edició de Gimoda es farà el divendres 9 de juny. De nou, el Teatre Municipal serà l'espai principal de les activitats de la Setmana de la Moda, entre les quals destaquen les desfilades que es portaran a terme dissabte i diumenge.\n«El que presentem avui no és un divertimento, sinó que és un acte potent que té la finalitat de treballar per a la dinamització econòmica del nostre territori. El sector tèxtil ja no és un sector emergent a Catalunya, sinó que s'hi està consolidant de nou. Per això, és un sector que té capacitat de crear llocs de treball, i llocs de treball amb valor afegit, i per aquest motiu des de l'Ajuntament ens hi involucrem de forma intensa», ha subratllat l'alcaldessa, Marta Madrenas.


Vagues generals contra la reforma laboral - Lluites Compartides\nVagues generals contra la reforma laboral\nL’any 2011, el Partit Popular guanyava les eleccions al Congrés dels Diputats amb majoria absoluta. Aquest fet es produïa en un moment de profunda crisi econòmica i quan la Unió Europea imposava l’austeritat com a dogma de fe.\nAquestes dues circumstàncies van provocar que el 2012 es convoquessin dues vagues generals: el 29 de març i el 14 de novembre. La del 29-M va tenir com a lema «S’ho volen carregar tot», i destacava la nova era que havia de regir durant molts anys la política europea, espanyola i catalana, d’imposició sense diàleg ni negociació apel·lant al bé suprem de l’austeritat i l’equilibri pressupostari. I tot això, en un moment en què hi havia 25 milions de persones a l’atur i en què cada setmana hi havia un degoteig de tancaments d’empreses i d’acomiadaments en massa.\nLa vaga general següent va tenir lloc el 14-N i fou l’únic intent de mobilització general a Europa. Impulsada per la Confederació Europea de Sindicats (CES), va ser —amb geometria variable— una resposta única dels treballadors i les treballadores a les directrius de la Comissió Europea, el Banc Mundial i el Fons Monetari Internacional, que conduïen especialment el sud d’Europa cap a la catàstrofe social.\nEl dia 10 de febrer de 2012, fent ús de l’estrenada majoria absoluta, Mariano Rajoy aprovava una reforma laboral que eliminava el dret dels treballadors i els substituïa per una il·limitada arbitrarietat empresarial, facilitant i abaratint l’acomiadament, precaritzant les condicions de feina i eliminant els equilibris de la negociació col·lectiva. Paral·lelament, i sota les directrius de la troika, el govern català iniciava el període de retallades pressupostàries més gran de la història, que afectà bàsicament la quantitat i la qualitat dels serveis públics i els drets dels seus treballadors i treballadores.\nLa reforma laboral i les retallades van confluir en dues convocatòries impulsades per les organitzacions sindicals amb la complicitat de bona part de la societat civil. Sota el paraigua de «Prou retallades», es van aglutinar associacions de veïns, d’estudiants, d’usuaris… amb un objectiu comú: plantar cara al desballestament dels drets laborals i de l’estat del benestar.\nAquesta barreja d’organitzacions convocants va tenir com a resultat unes vagues generals diferents. Als tradicionals piquets davant les empreses per aturar l’activitat productiva, s’hi van unir manifestacions d’estudiants, aturades de comerciants, concentracions de jubilats… i també podem dir que es va inaugurar una nova etapa repressiva contra la protesta i la manifestació, que anys més tard desembocà en l’anomenada llei mordassa.\nAquestes dues vagues generals van tenir tres grans virtuts: en primer lloc, es va canviar el relat i es va posar de manifest que una altra sortida de la crisi era possible; en segon lloc —en especial en la del 14N—, es va crear una sensació arreu d’Europa de mobilitzacions generals i comunes, i en tercer lloc, es va unir a les tradicionals lluites obreres tot un sector de societat civil que entenia que el model al qual ens portaven les decisions polítiques era injust i erroni.


S'obre la Cascada de Gaudí al Museu de les Aigües\nS'obre al públic la Cascada de Gaudí al Museu de les Aigües\nEl Museu de les Aigües de Cornellà de Llobregat obrirà el dissabte 13 les visites al públic de la reproducció de la cascada de Gaudí. Es tracta d’una reproducció fidedigna i a escala real de la font desapareguda, que l’arquitecte català va construir a Casa Vicens, Patrimoni de la Humanitat de la UNESCO i que s'ha situat als jardins d'aquest museu d'Agbar. La reconstrucció de la font s’emmarca dins del pla de renovació de l’oferta museística del recinte. Per celebrar l’obertura oficial al públic de la font, aquest dissabte totes les visites seran guiades. Es realitzaran a les 12 h, 12.30 h, 13 h, 13.30 h, 17 h i 17.30 h (a les hores en punt les visites seran en català i a les mitges, en castellà). La visita, d’una durada de 30 minuts, explicarà la història de la cascada i el procés de reconstrucció que s’ha dut a terme. L’entrada al Museu de les Aigües aquest dissabte 13 d'abril tindrà un preu únic i especial de 8 €. A partir del dia 13 hi haurà visites guiades a diari, en horaris prefixats. Es podrà fer la reserva prèvia per correu electrònic.\nLa cascada és una obra feta de totxo, un material ben senzill a l'època, i l'estructura és d'una gran simplicitat, però d'unes dimensions molt grans: fa un quadrat de 10 x 10 metres, amb una escala per sobre la cascada. Situada a 10 metres de la casa, servia per preservar la intimitat de la casa d'estiueig dels Vicens i, alhora, per refrescar l'habitatge als mesos de calor.\nAquesta cascada s'ha construït a partir de 27.000 maons i 3.000 rajoles, que s'han fabricat artesanalment, d'un en un, tal i com es feia en l'època de Gaudí. A la cascada no es li ha posat cap reforç estructural, més enllà dels que ja hi havia a l'obra original de la Casa Vicens. Per a fer aquesta obra es va construir una maqueta a escala, que va permetre dissenyar els complexos arcs parabòlics de la font. Cal tenir en compte que cada filera de totxos és diferent. S'han seguit al peu de la lletra els plànols que es conservaven a l'Arxiu del Districte de Gràcia (a la reconstrucció no s'hi han incorporat les modificacions introduïdes posteriorment per Serra Martínez i s'ha respectat estrictament el projecte de Gaudí).\nDia Mundial de l'Aigua Una cascada de Gaudí: de Gràcia a Cornellà Gustau Nerín\nCultura al sol Colònia Güell: modernisme i Gaudí a tocar del Llobregat Gustau Nerín\nBarcelona Barcelona i Gaudí enamoren el ‘The New York Times’ Aina Grau


El Diari de l'Avi Salmó: 06/09/2014 - Cursa Beer Runners Barcelona -\nCelebrada al Forum de Barcelona, ens va apuntar la meva tieta i aquest matí hem anat 5 persones a córrer de forma gratuïta aquesta cursa organitzada per bars i una agrupació de corredors amants de la cervesa (4 corredors i una fotògrafa jeje). La veritat és que no esperava res especial pel fet de ser totalment "free", però ha complert amb escreix tots els serveis mínims que una bona cursa mereix.\nHem arribat prou bé per aparcar sense problema i recollir els dorsals sense fer masses cues. Moltes taules de distribució segons els cognoms i una samarreta de regal molt xula! Després, per amenitzar l'espera fins l'hora d'inici de cursa (una mica tard), han fet un escalfament conjunt guiat per a qui volguès. Nosaltres hem anat a passejar i veure una mica el circuit i saber el que ens esperava :P\nSuposo que per fer encaixar el final de la prova amb les dues cerveses i tapes que oferien al arribar, ens han fet sortir a les 11h del matí. En aquestes dates, és una mica un suicidi perquè s'ha obert el dia i ha fet moltíssima calor. A més tot el circuit passava per la zona del Fórum, on realment no hi ha cap mena d'ombra!!\nFinalment, a pocs minuts de començar, la gent s'ha anat col·locant i he decidit posar-me força endavant perquè em fèia por trobar taps de la gent menys corredora. N'he vist uns quants d'aquests a l'inici de la prova però no he tingut cap problema per córrer a tope des de l'inici, tot sigui dit. Una mica més tard de les 11h, han donat la sortida i hem iniciat la cursa amb molta velocitat.\nEns han fet baixar un tram amb rajoles aixecades, abans de girar i encarar una bona pujada. Allà ja anàvem ben estirats i he anat recuperant posicions poc a poc. El tram central passava per zones on potser s'haguès pogut posar cintes per evitar retalls (que hem fet tots, m'incloc), però sent una cursa no competitiva, entenc que no calien. Entre els Km 3 i 4, he vist que podia mantenir bé el ritme i he acabat d'apretar per caçar algun corredor. Fèia moltíssima calor i de seguida he pensat que la gran majoria de gent patiria.\nFinalment, ens han fet passar pel mig del pàrquing de sorra abans de pujar de nou a la plaça on es trobava l'arribada. La darrera rampa m'ha deixat les cames ben tocades per manca d'entrenament, i he quedat força buit per fer cap sprint final jeje. He mantingut ritme fins a meta i m'han dit que he entrat en la posició 21!! Realment el meu objectiu era baixar de 20' per donar-lo com a excel·lent i m'he sorprès moltíssim quan he vist que estava més aprop del 19' (tot i que fent menys de 5 km per algun retall segur). Els meus companys han arribat caminant perquè al Km 4 ja no podien més amb la calor que fèia. Almenys han mantingut el ritme fins allà i després han passejat una mica.\nAl arribar dels primers, he anat directament a recollir les cerveses i les tapes i no he fet gens de cua, però quan han arribat ells, la cua devia fer uns 500m de llargada i han decidit comprar algo al xiringuito de "pago" jeje. Hem recuperat energies tots plegats comentant la jugada i ens hem acomiadat (l'Astrid i jo ens hem quedat a BCN a passejar).\nLa veritat és que ha estat una bona cursa per agafar velocitat i veure d'aprop algun corredor d'èlit (han convidat al Carles Castillejo, que ha guanyat la prova clar jejej). Ara a preparar com pugui la Matagalls-Montserrat per almenys acabar-la!!\nDistància oficial: 5000 m\nDistància real: 4960 m (80 mD+/80 mD-)\nTemps real: 19'06'' (3:51 min/Km)\nPosició: 21 de >500 participants\nL'Avi Salmó escoltant "Chandelier" de la Sia\nEnllaç directe a la resta de fotografies d'aquesta cursa:https://picasaweb.google.com/oktopusgarden1/CursaBeerRunnersBarcelona92014\nPublicado por The Grandfather Salmon en 16:04


TMB col·labora amb la campanya 'Prou assetjament sexual. No en passem ni una' | TMB Notícies\nTMB col·labora amb la campanya 'Prou assetjament sexual. No en passem ni una'\nImatge campanya / Font: Generalitat de Catalunya\nEl Departament d'Interior de la Generalitat de Catalunya engega aquesta setmana una nova onada de la campanya 'Prou assetjament sexual. No en passem ni una', enfocada a reduir l'assetjament sexual a l'entorn de l'oci nocturn.\n✋🏼 Que et gravin, fotografiïn i difonguin imatges teves compromeses, és delicte.\nA Catalunya, l'assetjament sexual es pot sancionar des de 1.001 a 10.000 euros. Tolerància zero, denuncia. #NoEnPassemNiUna\n📞 Telèfon d'atenció a la víctima 24 h: 900 900 120 pic.twitter.com/AbnLM8Nlal\n— Interior (@interiorcat) February 10, 2022\nDes de Transports Metropolitans de Barcelona (TMB) impulsem tot tipus d'accions contra l'assetjament sexual, de fet el Pla Estratègic TMB 2025 preveu diverses accions (algunes ja iniciades) en aquesta línia i per una tolerància zero amb la discriminació i l'assetjament al transport públic. En aquest sentit, TMB també se suma a iniciatives d'altres entitats, com ara la campanya contra l'assetjament sexual en entorns d'oci del Departament d'Interior de la Generalitat de Catalunya 'Prou assetjament sexual. No en passem ni una'.\nL’objectiu de la campanya és prevenir atacs contra la llibertat i indemnitat sexuals de les persones i donar-hi la millor resposta. S'estableix un protocol que preveu criteris interpretatius i operatius per a l’actuació dels professionals de la seguretat que desenvolupen les seves funcions a Catalunya quan es trobin davant de conductes d’assetjament sexual no previstes al Codi Penal, però que es consideren constitutives d’infracció administrativa. Aquest protocol és un punt de partida en l’actuació i coordinació dels diferents professionals de la seguretat que exerceixen les seves funcions a Catalunya. L’àmbit territorial del protocol és tot el territori de Catalunya i l’apliquen la policia de la Generalitat (Mossos d’Esquadra), les policies locals, els professionals de la seguretat i les entitats que s’hi adhereixin. A més, aquest protocol s’aplica a tots els establiments, persones, organismes o entitats, tant públics com privats, que formalitzin el corresponent conveni d’adhesió amb el Departament d’Interior, el qual ha de recollir els compromisos de les dues parts.\nTMB, que comparteix els valors que impulsen la campanya, hi dona suport fent-ne difusió a través dels seus diferents canals a xarxes socials i al canal MouTV, que retransmet a la xarxa de metro i bus, on cada dia viatgen prop de 2 milions de persones.


«Fora de la llei», de Sico Fons - Diari La Veu\n«Fora de la llei», de Sico Fons\nPerò, de sobte, les modes, o les idees científiques, o les ideologies polítiques, canvien i els que eren considerats per tothom com a herois o exemples a seguir pel jovent, es converteixen en delinqüents i en éssers depravats. Què hi farem.\nEm vaig amagar el llibre en la butxaca d’una motxilla que duia penjada de l’esquena i me’n vaig anar tot capbaix envers un parc que hi havia prop del riu, lluny del fum i el soroll dels automòbils. En arribar-hi –un indret obac i sense brogits– vaig extraure amb frisança el meu llibre de poesia i vaig tornar a llegir l’avís: “Les autoritats sanitàries adverteixen que llegir poesia obstrueix les artèries i provoca cardiopaties i accidents cerebrovasculars”. Vaig obrir l’exemplar de Salvat-Papasseit i en la solapa de l’interior encara hi vaig veure un altre escrit: “Les autoritats sanitàries adverteixen que llegir poesia pot matar”.\nPerò allò només fou el principi; la persecució contra nosaltres d’ençà d’aquell dia fou constant i metòdica com si d’una caça de bruixes es tractara. Se’n va prohibir la lectura en llocs públics (i què diré dels recitals en veu alta!) i em vaig veure obligat a llegir Miquel Martí i Pol entre la sentor i les esgarrifoses ombres d’unes latrines, o Carles Riba en abocadors de fems, o Josep Carner a l’interior d’unes clavegueres... qualsevol precaució era poca, perquè la mateixa ciutadania col·laborava cívicament amb les autoritats i et podien denunciar entre aldarulls i crits d’indignació.\nI això que encara no havia arribat la prohibició total, perquè quan per fi es va abolir per Decret Llei la poesia, ens convertírem, ara sí, en delinqüents, en terroristes subversius que havíem de pagar el nostre esgarrifós crim sota l’ombra d’una presó. O si més no, calia reformar-nos per tal d’intentar que ens tornàrem a integrar en la societat com a persones de bé, és a dir, com a ciutadans normals i productius, aficionats al futbol i a la televisió.\nUn mal dia, però, tot llegint a la sala del meu habitatge el meu admirat Gabriel Ferrater, vaig sentir uns sorolls estranys, i de colp i volta, després d’un fort terrabastall, vaig contemplar atònit com la porta de l’entrada saltava per l’aire tota esmicolada. Era la policia de l’Estat que havia rebut l’avís del veïnat. A la porta 8 del 5é pis s’hi allotjava un perillós delinqüent que calia ser detingut. Jo. Els agents de policia m’emmanillaren ràpidament, em llegiren a corre-cuita els meus drets i em comunicaren que havien de dur-me a la comissaria on un jutge ja decidiria què fer amb mi. Un dels policies, que em va parèixer que portava galons de sergent, va descobrir el llibre que amb el sotrac havia caigut al sòl de l’habitació, el va agafar amb cura com qui analitza un objecte perillós, i després de llegir el títol, em va comentar: “¡Poesia, eh! Y encima en catalán. Se te va a caer el pelo, chaval!”.\nVan escorcollar tot el meu apartament i van anar confiscant tot el material il·legal que hi van trobar. No hi van deixar ni un sol llibre. Vicent Andrés Estellés, Pere Quart, Joan Brossa, Ausiàs March, Shakespeare, Pedro Salinas, Jorge Guillén, García Lorca, Rilke, Leopardi, Dickinson, Lord Byron, Rimbaud, Villon, John Keats, Maria Mercè Marçal...\nEm van tancar, em van jutjar, em van condemnar, i ara reste entre barrots acompanyat per violadors, segrestadors i atracadors de bancs... i també algun exfumador de tabac. Que ací trobes de tot!


Murmut - Cia. Palet & Ubach, INTRUSOS – IF Barcelona\n14 de novembre, 19h. Teatre Alegria, Terrassa.\n11 € Entrades aquí\n*Estrena absoluta *Teatre visual i d’objectes.\n“Que el món era fràgil ja ho sabíem. Després del 2020, però, l’evidència ens ha esclatat a les mans. I allò que per algú era una mania o una obsessió, ara és un lloc compartit. Un nexe que ens uneix i ens separa al mateix temps, com una paret feta de gel hidroalcohòlic”.\nMurmut barreja a l’escenari els universos creatius de Jordi Palet i Toni Ubach, l’objectual i el musical, per parlar-nos de la necessitat de sentir-nos segurs, contraposada amb la constant sensació d’inseguretat. Ho fan a través dels objectes i el so com a mitjà d’expressió teatral, fent ús de la paraula com un material més, i amb la complicitat d’un creador que sempre ha seduït a la companyia, Xavier Bobés.\nDramatúrgia, creació i interpretació: Jordi Palet i Puig\nMúsica, creació i interpretació: Toni Ubach\nMirada externa: Xavi Bobés\nEspai: Xavier Erra\nLlum: Sylvia Kuchinov\nProducció executiva: Sylvie Lorente\nAjudants de producció: Pep Farrés, Jordi Farrés\nPapers i números: Maite Velàzquez


Aquest dijous se celebren concentracions al matí i una manifestació a la tarda a davant de la Delegació del Govern\nLa CGT ha convocat concentracions i actes per demanar la llibertat de la secretària d'Organització, Laura Gómez, en presó preventiva des del 25 d'abril per una acció realitzada el 29 de març, dia de la vaga general, a davant la Borsa de Barcelona. Les mostres de solidaritat no han cessat des de llavors.\nAquest dijous de nou a dos quarts d'onze se celebrarà una concentració a davant de l’Audiència Provincial (Lluís Companys 14, a Arc de Triomf), a dos quarts de dotze a davant del Parlament fins que acabi la compareixença del conseller d'Interior, Felip Puig, sobre el 29-M, i a dos quarts de sis hi ha convocada una manifestació que partirà de la Delegació del Govern, al carrer Mallorca amb Roger de Llúria.\nPer la CGT, l'empresonament de Gómez és "una expressió de la voluntat de la Conselleria d’Interior d’establir, en una societat democràtica, un règim de terror i repressió que fins a ara era exclusiu del totalitarisme i el feixisme d’èpoques passades". Així mateix, no veuen comprensible "que una persona sense antecedents penals de cap tipus sigui condemnada a presó per uns fets que no justifiquen semblant pena, mentre delinqüents convictes i confesos, polítics corruptes, i fins i tot personatges de les altes instàncies de l’Estat, reben tractes de favor, quan no es passegen lliurement pels carrers fins i tot una vegada condemnats".


Segle XV | Cabanes - Alt Empordà\nCategory Archives: Segle XV\nRafaela de Serrahí i de Peguera. El 1480 va demanar la dispensa matrimonial per casar-se amb Pere de Vallgornera i de Fontcoberta, donzell i es van establir a Cabanes. (Dispensa matrimonial de Pere de Vallgornera, donzell, i Rafaela de Serraí, 18 agost 1480. ADG. Llibre: G-69, full: f 134v-135) Aquesta línia s’extingí amb llurs fills Joan i Joana de Vallgornera i de Sarraí. El 1502, Joana de Vallgornera es va casar amb Miquel Marc de Montagut i de Llupià, domiciliat a Olot. Joana va premorir al seu pare; per aquesta raó, Bartomeu de Montagut i de Vallgornera, fill de Miquel Marc i de Joana, va heretar tots els bens familiars, entre els quals hi havia també el castell del Coll, proper a Olot que procedia de l’herència de la seva àvia l’esmentada Rafaela de Serrahí i de Peguera (el seu avant-passat Guillem de Peguera, senyor del castell\nde l’Espunyola, va casar-se amb Mandina des Pujol, senyora del castell del Coll).\n1294, 27 d’agost.- Reconeixement … a Guillem de Canadal i Guillem Sarraí, procuradors del vescomte de Rocabertí, en motiu del compliment dels punts d’una setència reial sobre la causa que enfrontava aquest darrer amb el comte d’Empúries: entre ells, restituir el rec de Cabanes i dos molins que hi són situats, els molins d’en Taverner i del monestir de Sant Feliu de Cadins (Cabanes); desmantellar les obres de fortificació del molí de Santa Maria (Cabane) i restituir-lo al monestir de Santa Maria de Vilabertran. AHG, Per 1145\n1417.- El 6 de juliol de 1417, el mateix bisbe Dalmau de Mur atorga llicència per demanar caritat a Ventura, esclava sarda de Pere Sarraí, cavaller que viu al castell de Cabanes i que l’ha capturada a Sardenya. Els pares de Ventura viuen a Sardenya i tracten de rescatar-la, però no poden pagar les 80 lliures que el cavaller ha fixat, i algunes persones de bona voluntat tracten d’ajudar-los, i probablement han anat a la vicaria a demanar llicència. A: Sierra Valentí, Eduard. L’altra cara de la Girona medieval. Annals de l’Institut d’estudis Gironins, 47 (2006)\nCampo i Jordà, Ferran del. Castells medievals : 88 guaites dels castlans de l’Alt Empordà.\nFrancesc Guillamet [fot.] [Figueres] : Brau, 1997


Estades i cursos a l'estranger - Aulaemi\nTria el dia per fer la prova*\nDigues quin dia/es i quina hora/es tens disponibilitat per venir a fer la prova de nivell. Ens posarem en contacte els més aviat possible per confirmar-te el dia i hora de la prova.\nTria l'horari per fer la prova*\nL'horari de les proves de nivell és de dilluns a divendres de 11.00h a 13.00h i de 17.00h a 20.00h. Prova totalment gratuïta de durada d'uns 20 minuts (consta d'un test més una petita prova oral).\nentre les 11.00h i les 13.00hentre les 17.00h i les 20.00h\nEn compliment del que s'estableix en la Llei orgànica 15/1999, de 13 de desembre, de Protecció de Dades de Caràcter Personal (LOPD), l'informem que, mitjançant aquest formulari, les seves dades personals quedaran incorporades i seran tractades en els fitxers “sol•licitud prova de nivell” propietat de AULAEMI S.C.C.L, amb l'objectiu de poder oferir-li els nostres serveis. Així mateix, l'informem de la possibilitat que exerceixi els drets d'accés, rectificació, cancel•lació i oposició de les seves dades de caràcter personal, enviant escrit a aulaemi@aulaemi.com\nUna de les maneres més efectives i enriquidores d’aprendre una llengua estrangera consisteix en fer una estada en un dels països on es parli aquesta llengua. Aula·Emi compta amb una llarga experiència en l’orientació i tramitació d’estades lingüístiques a l’estranger per aprendre diferents idiomes, com l’anglès, el francès, l’alemany, etc.\nMés específicament, Aula·Emi ofereix:\nProgrames per a nens, joves i adults\nCursos i anys acadèmics en escoles i universitats de prestigi reconegut\nEstades amb família o en una residència\nProgrames d’estudi i treball (au pair, work study, training hotel, etc.). Fer un curs d’anglès a l’estranger, pot ser enriquidor i un complement molt bo a la tasca desenvolupada al llarg del curs escolar. Dins d’aquest sector, hi ha moltes organitzacions capaces d’oferir totes les garanties necessàries per aprendre l’anglès, i a vegades es fa difícil decidir quina seria la millor opció.\nBRITISH SUMMER és una organització sòlida de cursos d’idiomes a Gran Bretanya, Irlanda, els Estats Units, Canadà, França, Alemanya, i també de colònies d’anglès a diversos llocs de Catalunya. Disposen d’una oferta variada per a joves de 9 a 18 anys, i ofereixen també un programa complert per a adults en universitats britàniques, americanes i franceses.No dubteu en contactar-nos i us n’informarem. Disposem de catàlegs informatius d’aquests programes.


Trobada AACIC a Clariana - AACIC\nTrobada AACIC a Clariana\nEl dissabte 4 de maig, una seixantena de persones de les delegacions de Barcelona i Tarragona de l’AACIC van participar en la Trobada que va tenir lloc a l’Hípica Club Esportiu Pegasus de Clariana. En total hi havia 15 famílies amb infants amb problemes de cor i 4 persones adultes amb cardiopatia que van venir acompanyades de les seves parelles.\nEns va fer un dia esplèndid i durant tot el dia vam fer activitats per estar en contacte amb la natura. Al matí vam fer 3 activitats amb cavalls: un recorregut damunt del cavall; després els vam raspallar, els vam fer trenes, els vam tocar i acariciar; i, per últim, vam fer una relaxació amb música i cavalls.\nTotes aquestes activitats s’han pogut fer gràcies als voluntaris i voluntàries de l’Associació Cors Gegants de l’Hípica Club Esportiu Pegasus de Clariana. Aquests voluntaris i l’Associació també ens van oferir un bon dinar, que va acabar amb el brindis de celebració del 25è aniversari de l’AACIC.\nDesprés de dinar, els més petits i els adolescents van anar a la pista central on hi havia els cavalls i allà van fer una activitat amb 3 voluntàries de la demarcació de l’AACIC a Tarragona; i els adults i les famílies ens vam dividir amb dos grups: un coordinat per la Rosa Armengol, gerent de l’AACIC, on es va tractar el tema del pas de la infància a l’adolescència; i l’altre coordinat per Rosana Moyano, psicòloga de l’AACIC, on vam centrar-nos en la figura de l’adult amb cardiopatia congènita.\nPer finalitzar la jornada, vam fer la foto de família amb els globus dels 25 anys i amb els dibuixos dels 25 cors.\nInici: 4 maig, 2019


Noves accions per impulsar el comerç de proximitat — Informació i notícies sobre tot el que passa al Baix Llobregat i l'Hospitalet del Llobregat\nMiércoles, 17 de mayo de 2017 | Leída 69 veces\nNoves accions per impulsar el comerç de proximitat\nDesprés d'una trobada entre PIMEC Comerç i l’Ajuntament\nLa trobada, que ha tingut lloc al departament d’Empresa i Ocupació de l’Ajuntament, té com a objectiu iniciar accions conjuntes entre PIMEC Comerç i el consistori per donar suport al comerç local. Hi han participat el president de PIMEC Comerç Baix Llobregat-l'Hospitalet, Antonio Boza; la coordinadora de PIMEC Comerç, Amparo Vinaja; l’alcaldessa d’Olesa, Pilar Puimedon; el regidor d’Empresa i Ocupació d’Olesa, Didac Solà; i el coordinador i el tècnic de l’àrea, Vicenç Tur i Josep Torrent.\nL’alcaldessa, Pilar Puimedon, ha manifestat la necessitat de treballar conjuntament tant amb la PIMEC com amb la renovada associació de botiguers i comerciants d’Olesa per enfortir l’associació i també el comerç local. Aquesta col·laboració es formalitzarà amb l’entitat amb l’aprovació del conveni i l’atorgament de la subvenció que es preveu fer a finals de mes.\n"L’objectiu és establir una relació de contacte permanent amb l’associació per consolidar-la i que tingui més força dinamitzadora del comerç local", asseguren fonts municipals. En aquesta línia, l’Ajuntament ha mostrat la seva disposició a continuar treballant pel comerç de proximitat i, ha establert reunions de treball tècniques de manera periòdica entre l’àrea de Promoció Econòmica, l’associació de botiguers i comerciants i PIMEC.\nA principis d’any ja hi va haver una primera trobada entre PIMEC Baix Llobregat-l’Hospitalet i els alcaldes i alcaldesses del Patronat de la Fundació FIL (Olesa, Esparreguera, Abrera, Collbató i Sant Esteve Sesrovires) amb l’objectiu de col·laborar a nivell comarcal per dinamitzar el teixit empresarial local i trobar sinèrgies en matèria de promoció econòmica, comerç i emprenedoria.


Resort Les Marines Gassin França - Ofertes d'hotels amb els MILLORS DESCOMPTES EN LÍNIA\n-, Barri de Bertaud, Gassin, França, 83580 - Veure al mapa\nMés informació sobre Resort Les Marines\nSi el que està buscant és per un hotel ben situat a Gassin, no busqui més enllà de Apartment Bormes-les-Mimosas. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Apartment Bormes-les-Mimosas, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Per a la comoditat i comfort dels seus clients, l'hotel ofereix habitació familiar.\nA més, totes les habitacions ofereixen una gran varietat de comoditats com ara renta vaixelles per satisfer els clients més exigents. Durant el dia podeu gaudir de l'atmòsfera relaxant de piscina exterior. Si buscau un allotjament còmode i adequat a Gassin, faci de Apartment Bormes-les-Mimosas la vostra llar.\nCal que informeu el Apartment Les Marines de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal abonar l’import total de la reserva abans de l’arribada. Interhome t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. En arribar, cal abonar un dipòsit de 400 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


NOU INDIVIDUAL PACAYA , “EL GUST DE LA MEVA TERRA” Per Ana Jarquín | La Pastisseria Barcelona\nNOU INDIVIDUAL PACAYA , “EL GUST DE LA MEVA TERRA” Per Ana Jarquín\nPastisseria Barcelona / 4 July, 2019\nDes de fa un bon temps, La Pastisseria Barcelona tenia en els seus plans de producció portar a les seves vitrines l’individual amb el qual Ana Jarquín es va presentar al Madrid Fusión a inicis del 2019, on va obtenir el primer premi en la categoria ¨Pastissera Revelació Obrador 2019¨.\nS’ha tornat una realitat el poder presentar-li als clients la novetat d’aquest individual.\nAna Jarquín es va inspirar en els sabors i paisatges de la seva terra natal (Guatemala) per a no deixar indiferent cap paladar. Els seus ingredients principals són cacau Tulakulum 75% de Valrhona, sucre de canya i Ron Zacapa –el millor rom del món-.\nVeure a continuació el video de l'elaboració del Pacaya per Ana Jarquín\nLa Composició del Pacaya\nDegustant el Pacaya trobaràs una mescla exquisida de textures sabors composta de:\nMousse lleugera de xocolata negra “Tulakalum 75%”\nCremós de Rom Zacapa i xocolata negra\nInterior de caramel amb un punt de sal\nPa de pessic Sacher\nLa Pastisseria Barcelona us convida a visitar qualsevol de les seves dues botigues; CarrerAragó 228 i Carrer Via Agusta 166 per a delectar el paladar amb el nou individual Pacaya.


Per Quim Curbet dimarts, de gener 16, 2007\nAl cap a i la fi els humans som ben poca cosa. Un munt d’ossos i de carn, regits per un cervell retorçat, que funciona a base d’impulsos elèctrics sorprenents. Som fills dels nostres pares, però també dels nostres sentits. Ens aferrem a la realitat contrastable i també a altres realitats paral·leles.\nEl dipòsit on reposen definitivament els records i els sentiments s’omple amb líquids provinents d’indrets diversos. Quan un dia decidim obrir l’aixeta, comença a rajar una espècie de xarop barrejat que no sabem si és agre o dolç, però que té l’inalienable sabor del nostre temps. Difícilment podríem explicar amb paraules com hi han arribat els ingredients, ni en quina proporció. Jo mateix no sabria dir ben bé com s’infiltrà entre els meus records la imatge persistent d’un Humphrey Bogart, apareixent i desapareixent entre les boires de Girona. En primer lloc fou degut, sens dubte, als primers anys de la televisió, quan encara el blanc i negre ho igualava tot en el temps i en l’espai. Aleshores en Bogart sorgia amb el seu llavi tallat i ens deia que tot plegat era molt complicat, però que la veritat emergiria al cap i a la fi, si sabíem llegir entre línies. I si els fills del franquisme vam aprendre alguna cosa va ser a llegir entre línies, i a escoltar entre línies, i a veure entre línies. «Hi ha coses que només passen a les pel·lícules», ho deia en Woody Allen, tot excusant-se, a un Bogart espectral que sonava pràcticament igual que la veu de la seva consciència. En Woody Allen ens va fer retrobar amb en Humphrey Bogart, vam aprendre frases senceres de les seves pel·lícules i anàvem per la vida tots plegats amb l’aire de detectius privats en missió secreta.\nDiuen que els aniversaris són un passat que encara està per arribar. Amb els cinquanta anys de la mort d’en Bogart revivim un passat que sempre és present, perquè els mites no moren mai; deambulen eternament entre nosaltres i si els necessites només has de xiular.\nDels dies i les nits\nDiumenge a Sarrià\nLa realitat i la innocència\nCarta a l’home i a l’empresari\nEl miracle d'Isabel Oliva


Ciclistes a la C-31? – Bicicleta\nCiclistes a la C-31?\nL’AMB impulsa actuacions per a la implantació de la futura xarxa pedalable metropolitana Bicivia, que té un caràcter principalment de mobilitat quotidiana. Tanmateix, l’AMB també analitza i proposa altres actuacions per millorar les condicions de seguretat de les persones que es mouen en bici en el seu temps de lleure.\nÉs el cas de l’autovia de Castelldefels (carretera C-31 sud), una via ràpida on actualment els vehicles a motor poden arribar a circular a 100 km/h, i que s’ha identificat com a punt negre per a ciclistes per la seva alta accidentalitat.\nEntre el 2013 i el 2017 s’han registrat 28 accidents de bicicletes en el tram que va entre la C-32 a Castelldefels i el pont del riu Llobregat, suposant el 13% de l’accidentalitat de l’àmbit analitzat. Aquests 28 accidents han provocat un total de 36 víctimes ciclistes, dels quals 4 ferits greu i una persona morta. Els accidents amb ciclistes es donen sobretot en cap de setmana, quan hi ha més afluència d’usuaris de bicicleta de carretera.\nL’AMB ha elaborat una proposta per reduir l’accidentalitat ciclista a la carretera C-31, amb l’assistència tècnica de la consultoria Intra, i que ha estat presentada en el darrer V Consell de Mobilitat.\nActualment a la C-31 es poden distingir clarament 3 trams:\nTram 1. Entre el pont del riu Llobregat i Cargoparc\nTram 2. Entre Cargoparc i Viladecans – Les Filipines\nTram 3. Entre Viladecans – Les Filipines i Castelldefels\nEl tram 1 correspon a la secció entre el pont sobre el riu Llobregat i l’enllaç de Cargoparc (sortida 190). En aquest tram hi ha circulació d’algunes bicicletes, sobretot en caps de setmana quan el volum de trànsit és inferior. Cal tenir en compte que en aquest tram hi ha un volum de trànsit molt elevat (fins a 75.500 vehicles/dia) i enllaços amb ramals d’entrada i sortida tipus “autopista” que fan poc segura la circulació en bicicleta per aquest tram. A més, cal tenir en compte que la C-31 és la via d’accés a la terminal T1 de l’aeroport del Prat, de manera que sovint hi ha taxis i altres vehicles que hi circulen de manera més ràpida per arribar puntuals a la terminal aeroportuària. En sentit Barcelona les bicicletes no poden accedir a la C-31 fins al polígon Mas Blau, en concret per l’entrada des del carrer Garraf amb avinguda Onze de Setembre.\nEl tram 2 correspon a la secció entre l’enllaç de Cargoparc i Viladecans- Les Filipines. En aquest tram hi ha senyalització explícita de prohibició de circulació de bicicletes per la C-31, en ser un tram amb la via d’enllaç amb la T1 de l’aeroport i amb velocitats màximes que arriben als 120 km/h. En aquest tram els ciclistes disposen d’una bona alternativa de circulació utilitzant el vial A A-1 de l’aeroport (o Avinguda de l’Aeroport). També poden circular per la B-204 i el camí del Mar, tot i que és un itinerari menys adaptat en el primer tram.\nEl tram 3 correspon a la secció entre Viladecans – Les Filipines i Castelldefels. Aquest tram és el que té un major volum de circulació de bicicletes, observant-se un nombre elevat d’aquestes en caps de setmana però també entre setmana (especialment si la meteorologia és favorable). Els ciclistes van pel voral de la C-31 en ambdós sentits, circulant alguns d’ells en alguns trams pels vials laterals. Hi ha senyalització informativa indicant que els vehicles han de deixar la separació mínima d’1,5 metres, però resulta poc visible en l’entorn de la carretera.\nPropostes de millora per a la seguretat viària dels ciclistes a la C-31\nL’estudi que ha presentat l’AMB se centra en actuacions factibles sobre el tram 3, entre Viladecans – Les Filipines i Castelldefels.\nEn concret, es proposa reduir la velocitat màxima en tot el tram a 80 km/h en els dos sentits i habilitar un voral exterior continu per a la circulació de bicicletes amb una amplada mínima de 1,4 metres, sent l’amplada preferent de 2 metres. Es planteja que aquest voral estigui separat del carril dret de circulació per una línia de 30 cm d’amplada amb ressalts. Per aconseguir aquesta amplada de voral cal reduir l’amplada dels carrils de circulació a 3,30 m i eliminar els obstacles existents.\nEs planteja actuar també per reforçar la senyalització específica amb senyals informatius de perill de circulació de bicicletes més visibles, pintant una banda de color en encreuaments de trajectòries (entrades i sortides al tronc de la C-31) i reforçant la senyalització vertical i horitzontal per recordar la circulació de bicicletes pel voral.\nLa Generalitat de Catalunya, administració titular de la via, s’ha mostrat receptiva a dur a terme les millores necessàries per garantir la circulació segura de les bicicletes a l’autovia de Castelldefels.\nPublicat a ciutadania, entitats, municipisEtiquetes accidentalitat, AMBbici, bici, bicicleta, C31, seguretat viària


Els abundants ingressos de documentació d’origen privat en els arxius de titularitat pública han estat posant en els darrers anys a l’abast dels investigadors gran quantitat d’informació que abans era impossible de conèixer i accedir-hi.\nL’agost de l’any 2000 la família de Barcelona Fort-Bufill va lliurar al\nDepartament de Cultura de la Generalitat de Catalunya el fons personal del medievalista Eufemià Fort i Cogul, natural de la Selva del Camp (1908-1979), gran estudiós del monestir cistercenc de Santes Creus.\nEl conjunt de documents ocupa 25 m/l i ha estat inventariat el maig del 2001 per l’arxiver reusenc Josep Estivill.\nAl llarg de la seva vida mantingué llaços amb la nostra comarca, sigui a través de la recerca històrica o per relacions amb persones del món cultural de la Conca d’aquells moments. Dins el primer aspecte destaquem sens dubte els seus treballs sobre el cenobi de Santa Maria de Poblet: L’exemplaritat pobletana, guanyador en el concurs literari de la Selva del Camp (1958) -signatura topogràfica de l’AHT, 896- o Toda. El restaurador de Poblet tal\ncom jo l’he vist (sign. 235). Segueix el poble de Conesa amb un article titulat «Un convent de monges als Plans de Conesa» (sign. 1544) o les notes d’una conferència pronunciada a la festa major de la mateixa població el 1971 «Coses del passat de Conesa» (sign. 450).\nDe Santa Coloma de Queralt sobresurt l’article «Contribució al coneixement del llinatge dels Queralt, senyors de Santa Coloma», que fou una comunicació presentada a la XVII Assemblea Intercomarcal d’Estudiosos l’any 1973 (sign. 375), i les fitxes d’elaboració (sign. 1167 i 1550). De Vallfogona de Riucorb hi ha un esborrany de la xerrada sobre «Santes Creus i el rector de\nVallfogona», llegida al Centre de Lectura de Reus el 22 de març de l’any 1950.\nEntre les diverses persones que tingué tracte, per l’interès que ens ocupa, esmentarem l’escriptor montblanquí Josep M.Poblet i Guarro del qual conservà dos originals «Josep Robreño. Teatre versos i política» del 1968, obra de 102 pàgines presentat al Premi August Pi i Sunyer i «Les seixanta-vuit comèdies de Frederic Soler», de 60 folis (sign. 310).\nDel poeta espluguí Mn. Ramon Muntanyola i Llorach disposem de fitxes de bibliografia (sign. 1174, 1502 i 1522), còpies de poemes (1934-1972 , sign. 507), goigs (1949-1974, sign. 500) i còpies de conferències (1968, sign. 508).\nEn la sèrie de correspondència sobresurten cartes d’Anton Andreu i Abelló (1969-1974, signatura 661), en representació del Museu-Arxiu de Montblanc, dels monjos de Poblet Agustí Altisent (1966-1979, sign. 624) i Alexandre Masoliver (1969-1976, sign. 646), del solivellenc Josep M. Sans i Travé (1970, sign. 647), la comissió d’homenatge al rector de Vallfogona en els actes commemoratius del 350è aniversari de la seva mort (1973, sign. 800), del ja referit Mn. Ramon Muntanyola (1959-1971, sign. 657) i finalment del llibreter i bibliòfil Josep Porter i Rovira (1973, sign. 690).\n*article aparegut a la revista EL FORADOT ( Montblanc) núm. 8,agost del


Valoració de la reobertura dels centres turístics de Cardona - Ajuntament de Cardona\nValoració de la reobertura dels centres turístics de Cardona\nEl passat dia 27 de juny es van reobrir els centres turístics de Cardona. D’aquesta manera, Cardona recuperava la seva activitat turística adaptada a les noves circumstàncies i amb un dispositiu de prevenció i seguretat especial.\nDurant tot aquest temps les visites guiades i teatralitzades a la Muntanya de Sal i al Castell de Cardona, i el guiatge al Centre Històric s’ha realitzat seguint un protocol de seguretat estricte que implica una reducció de l’aforament i les places (per tal d’afavorir el distanciament), l’ús obligatori de mascareta per als visitants, la incorporació de dispensadors de gel hidroalcohòlic en tots els equipaments i el reforç del sistema de neteja i de desinfecció.\nValoració de la xifra de serveis turístics\nDes del passat 27 de juny i fins avui, la Fundació ha realitzat un total de 3.859 serveis turístics. Això suposa un 35 % menys que en el mateix període de l’any passat.\nLa Fundació i l’Ajuntament de Cardona valoren amb optimisme aquesta xifra atenent les circumstàncies excepcionals que estem vivint i la recent ordre de confinament voluntari per a l’àrea metropolitana de Barcelona. Cardona esdevé una destinació de proximitat atractiva, propera, tranquil.la i segura.\nAccions promocionals i de comercialització\nDurant tot el mes de Juliol s’ha realitzat un pla d’acció promocional de la destinació Cardona. S’ha adaptat els continguts de la pàgina web (www.cardonaturisme.cat) per tal de facilitar la informació als visitants sobre la nova normativa de seguretat, s’ha produït el nou audiovisual promocional “Cardona, la sal de la vida”, publicat a tots els canals online de Cardona Turisme. S’han publicat articles promocionals a diversos mitjans de comunicació de gran difusió, com la secció “Catalunya al teu abast” del diari El Periódico de Catalunya o a la secció del Diari Ara anomenada “64 rutes per redescobrir Catalunya” i post digitals a diferents espai web com Barcelona Secreta. Tanmateix, Cardona ha estat protagonista al programa “La Brúixola” d’Onda Cero Catalunya i a la revista D’estil.\nLa Fundació Cardona Històrica ha renovat la comercialització d’entrades per a les visites guiades amb algunes de les principals plataformes de venda com Atrápalo i Tiqets.\nA l’agost tots els centres oberts\nDurant tot l’agost, la Fundació ha ampliat les sessions de visites guiades a tots els centres turístics per tal d’oferir més i millor servei, garantint la seguretat i la tranquil.litat dels visitants.\nLa Muntanya de Sal, el Castell, el Centre Històric i la Oficina de Turisme, obriran de dilluns a diumenge durant el mes d’agost. L’ampliació d’horaris i de serveis permetrà afavorir tant les visites d’un dia a Cardona com activitats a tots els visitants que pernoctin.\nTanmateix hi ha programades visites teatralitzades i activitats d’orientació i lúdiques per l’entorn natural dirigides al turisme familiar.


El reclamen a crits! Mercadona retira un dels seus productes estrella\nVista panoràmica d'una botiga de Mercadona | MERCADONA\nMercadona retira un dels seus productes estrella i la xarxa el reclama\nLa companyia valenciana ha contestat als consumidors\nper Coral Méndez 16/10/2020 15:20h\nMercadona ha retirat un dels seus productes més deliciosos, i les xarxes no han dubtat a demanar que torni com més aviat millor. No és la primera vegada que passa una cosa així, i és que Mercadona, gràcies al seu sistema de co-innovació, que li permet conèixer quines són les necessitats dels clients, cada poc temps llança productes 'top' que aconsegueixen convertir-se en imprescindibles en algunes llars del país.\nPer això, quan un d'aquests productes desapareix sense deixar ni rastre, els consumidors no dubten a preguntar per ell o demanar la seva tornada. Així doncs, la companyia valenciana sempre escolta les peticions dels seus clients, de manera que, en diverses ocasions, hem pogut veure com Mercadona retornava un producte retirat temps enrere.\nRosquilles de xocolata amb llet i ametlla cruixent\nAquesta vegada és el torn d'un producte deliciós i característic de la companyia valenciana: les rosquilles de xocolata amb llet i ametlla cruixent. Diversos usuaris de Twitter s'han adonat que aquest article ha desaparegut de les prestatgeries del seu Mercadona més proper, de manera que no han dubtat a publicar-ho a la seva xarxa social.\n«Mercadona, heu retirat aquesta temptació divina?», «mala idea: Mercadona retira de les seves lleixes la millor galeta que tenien», «m'agradaria saber què va passar amb les rosquilles d'ametlla (en versió galeta)? Que ja no les trobo en cap Mercadona», «Mercadona, ja no comercialitzeu les rosquilles de xocolata amb llet?», són alguns dels comentaris que es poden llegir a les xarxes socials.\n#mercadona ja no comercialitzeu les rosquilles de xocolata amb llet?\n- Cristina Rodrigo (@ HDomovoi69) September 30, 2020\n@Mercadona M'agradaria saber, què va passar amb les rosquilles d'ametlla (en versió galeta)?\nQue ja no les trobo en cap Mercadona\n- Núria (@nuriavig) October 15, 2020\n@Mercadona Heu retirat aquesta temptació divina? pic.twitter.com/OfAQVt6qEH\n- Julia Presons (@JuliaCarMar) September 18, 2020\nMala idea: @Mercadona retira de les seves lleixes la millor galeta que tenien pic.twitter.com/14IGxfk3vA\n- Daniel Orellana (@CDbarcelona) October 14, 2020\nLa resposta de Mercadona\nCom sempre, la companyia valenciana coincideix en totes les respostes als usuaris que reclamen aquest producte. «T'informem que el producte que ens mostres a la imatge ha estat donat de baixa. Això no obstant, agrairíem que ens indiquessis què t'agradava de les nostres rosquilles amb ametlla i xocolata, i d'aquesta manera deixarem constància del teu interès a tornar a comprar-les», es pot llegir en una de les respostes de Mercadona.\nHola, Júlia. T'informem que el producte que ens mostres en la imatge ha estat donat de baixa. Això no obstant, agrairíem que ens indiquessis què t'agradava de les nostres rosquilles amb ametlla i xocolata i d'aquesta manera deixarem constància del teu interès a tornar a comprar-les.\n- Mercadona (@Mercadona) September 19, 2020\nDavant d'aquesta resposta, un usuari explicava que eren les seves preferides, fet que no ens estranya, ja que estaven realment delicioses. Sigui com sigui, la resposta de Mercadona ens deixa amb esperances que potser en un temps puguin tornar a vendre-les. Mentrestant, podeu esperar menjant alguna altra varietat de l'assortiment de galetes de Mercadona. Et deixem les preferides d'alguns usuaris i usuàries de Twitter.\nus recomano aquestes galetes de civada del Mercadona que són com galetes de polvorons, ÉS QUE US JURO QUE LI DONES UN 'BOCAO' I COMENÇA A SONAR 'ALL I WANT FOR CHRISTMAS IS YOU' HE PASSAT LA 'SPOTY SEASON' PER LA SEVA CULPA pic.twitter.com/QkOOywvcnF\n- (@yaizorra) October 13, 2020\nCHAU PARLAVA D'AQUESTES GALETES DEL MERCADONA AH LES ADORO, gràcies per ser intel·lectual pic.twitter.com/Ru96uu04kU\n- (@rxssefamaccount) July 27, 2020\nTant de bo jo li agradés tant algú com m'agraden a mi les galetes belgues del Mercadona. De veritat, estan delicioses. Cruixents, lleugeres i amb un sabor deliciós a mantega. De les millors galetes industrials que he menjat. pic.twitter.com/2gyQmYijBg\n- JuanitoLibritos (@JuanitoLibritos) August 31, 2020\nvinc públicament a explicar-vos que aquestes galetes del Mercadona són especials i saben pràcticament igual que els 'Dinosaurios', són més barates i porten la meitat de merda, de res la meva gent pic.twitter.com/Mgt7V6nJsX\n- á (@ aperezcano8) June 25, 2020\nAnar a portada Última hora Moda i consum Última hora Twitter Última hora Mercadona Última hora Alimentació\nIkea vol comprar els teus mobles fets servir per tornar-los a vendre\nLes 3 peces de Lidl que són ideals per als més esportistes